KLUBI 700
Seuraava tarina on opiksi nuorille. Kuunnelkaa vanhempianne.
Traci Brewer ihastui 12-vuotiaana.
Poikaystävä oli 20-vuotias.
Monta vuotta myöhemmin he menivät naimisiin.
Tämä unelmien mies laittoi Tracin kadulle.
Tracin vanhemmat erosivat, kun hän oli 3-vuotias.
Muistan tunteneeni paljon tuskaa ja surua.
Olin itsepäinen ja kapinallinen.
En hyväksynyt auktoriteetteja.
Traci vietti aikansa vanhempien teinien seurassa.
12-vuotiaana hän makasi 20-vuotiaan miehen kanssa.
Päätin, että haluan mennä naimisiin tuon miehen kanssa.
Mies oli huumediileri ja joutui pian vankilaan.
Traci oli päättänyt odottaa häntä ja käytti aikansa juhlien.
En välittänyt koulusta enää. Join ja käytin marihuanaa.
Halusin juhlia ja valvoa kaikki yöt.
Miehen vapauduttua he avioituivat, mutta liitto ei ollut onnellinen.
Mies ei käynyt töissä, eikä Tracin osa-aikatyö elättänyt molempia.
Mies alkoi myydä huumeita ja Traci itseään.
Lopulta ei enää tunne mitään. Vihaa sitä, mitä tekee, -
mutta kun on pakko tehdä, niin tekee ja yrittää olla ajattelematta.
Elämämme oli pelkkää sekasotkua.
Huumeiden ja viinan myyntiä, prostituutiota, jotta saisimme rahaa.
Asiat vain pahenivat.
Mies oli väkivaltainen. Pelkäsin häntä enkä tiennyt, kuinka paeta.
Hän oli yöt poissa työnsä takia.
Yöllähän huumekauppiaat työskentelevät.
Traci oli aina vain yksinäisempi. Mies petti Tracia.
Traci kokeili kokaiinia. ―En aikonut jäädä koukkuun siihen.
Tarkoitus oli vain kuluttaa aikaa miehen ollessa poissa.
Tiesin hänen uskottomuudestaan ja olin yksinäinen.
Yritin vain helpottaa oloani, mutta jäin koukkuun.
Määrät kasvoivat vähitellen suuremmiksi.
Lopulta tilanne ryöstäytyi käsistä, mutta en enää välittänyt.
Jonakin päivänä joutuu kuitenkin kohtaamaan itsensä.
Traci haki sairaanhoitajakouluun ja lopetti huumeet.
Hän sanoo, että vanhempien rukoukset auttoivat häntä.
Vanhempani rukoilivat kovasti puolestani.
Isä on Jumalan mies ja uskoi Häneen puolestani.
Pian Tracin valmistumisen jälkeen aviomies joutui taas vankilaan.
Traci otti eron ja muutti lähelle vanhempiaan. Jotain kuitenkin puuttui.
Kasvoin kristityssä kodissa ja tiesin Jumalasta.
En kuitenkaan tuntenut Häntä. Tiesin tarvitsevani Jumalaa.
Traci luki Raamattua ja kävi kirkossa.
Eräänä sunnuntaina hän antoi elämänsä Jeesukselle.
―Tunsin kaiken häpeän ja syyllisyyden poistuvan.
Jumala oli todellinen. Hän ei ole vain jokin tarina Raamatussa.
Hän on elävä Jumala ja Hän on minussa.
Tracin elämä muuttui.
Hän lopetti itsensä myymisen ja toimii pastorina miehensä Rodin kanssa.
Hän on kiitollinen. Jumala vapautti hänet huumeista ja väkivallasta.
Suurin siunaus elämässäni nyt on se, että minulla on toivo.
Ennen uskoontuloa tunsin toivottomuutta.
Herään joka päivä tietäen, ettei haittaa, jos kuolen tänään, -
koska silloin saan tavata Jeesuksen.
Toivo. Moni kysyy: "Antaako Jumala minulle anteeksi?"
Entäpä huumeiden myyminen, prostituutio, huumeriippuvuus, -
vakavat rikokset, -
kapinointi vanhempia vastaan, lapsuuden kolttoset?
Entä etääntyminen Jumalasta? Antaako Jumala senkin anteeksi?
Hän antoi anteeksi Tracille.
Jumala ojentaa sinulle kätensä. Se sinun on ymmärrettävä.
Hän antaa anteeksi. Hän rakastaa.
Me emme ole ansainneet anteeksiantoa.
Traci oli tehnyt hirveitä tekoja, -
mutta Raamatusta selviää, kuka olikaan ensimmäinen, -
joka sai nähdä ylösnousseen Jeesuksen.
Maria Magdaleena, jonka tiedämme olleen demonien riivaama prostituoitu.
Vanhasta Testamentista löytyy Rahab-niminen nainen.
Hän oli prostituoitu Jerikossa, kun israelilaiset tulivat sinne.
Hänen perheensä säästettiin, koska hän otti vastaan Israelin Jumalan.
Haluatko ottaa vastaan Hänet, joka rakastaa sinua?
Älä sano, että olet liian syntinen. Jumala puhuu sinulle nyt.
Hän sanoo: "Minä haluan sinut, minä rakastan sinua.
Minä annan sinulle uuden elämän ilman häpeää ja syyllisyyttä.
Minä vapautan sinut."
Jos haluat vapauden nyt, paina pääsi ja rukoile kanssani.
Jeesus, -
tulen luoksesi, Herra. Kuolit puolestani.
Tunnet kaikki syntini, joita on paljon.
Tunnet minut, enkä ole pelastuksesi arvoinen, -
mutta Sinä rakastat minua ja haluat minun pelastuvan.
Niinpä tulen luoksesi ja pyydän Sinua tulemaan sydämeeni.
Elä minussa. Minä tulen palvelemaan Sinua tästä päivästä eteenpäin.
Kiitos Jeesus, kun kuulit rukoukseni ja tulit sydämeeni.
Nyt rukoilen niiden puolesta, jotka juuri rukoilivat kanssani.
Isä, lähetä Pyhän Hengen voitelu niille, jotka rukoilivat kanssani.
Täytä heidät Jeesuksen nimessä. Aamen.
Taivaan enkelit iloitsevat teostasi.
Ota puhelimesi ja soita meille. Kerro, että rukoilit kanssani.
Olet tullut Vapahtajan luo ja saanut vapauden.
Ihmetteletkö koskaan, miksi toiset menestyvät töissä ja toiset eivät?
Kirjailija Henry Cloud tietää sen. Hän on vieraanamme seuraavaksi.
Poika sanoi, ettei häntä voi enää kutsua isänsä pojaksi, -
mutta isä käski pukea hänet heti juhlavaatteisiin.
Kadonnut poika oli nyt löytynyt.
Jumala odottaa sinua kotiin.
Onko sinun työpaikallasi kireä ilmapiiri tai huono pomo?
Yksi tapa korjata tilanne on asettaa rajat.
Johtajia on töissä, kotona ja peleissä.
Vaikka idea olisi kuinka hyvä, sen toteutukseen tarvitaan työntekijät.
Henry Cloud on psykologi ja kirjailija.
Hän sanoo, että joskus johtaja saa tuloksia, joskus taas ei.
Kirjassaan "Rajoja johtajille" hän neuvoo, -
kuinka hänen seitsemän johtajuuden rajaansa toimivat.
Tervetuloa, tohtori Henry Cloud. Mukavaa, että olet täällä.
Ensimmäinen kirjasi "Rajoja" vapautti monet ihmiset.
He saivat sen avulla elämänsä ja mielensä järjestykseen.
Miksi tämä kirja? ―Ensimmäisen kirjan jälkeen -
ihmiset halusivat lisää tietoa mm. avioliitosta.
Työskentelen paljon toimitusjohtajien kanssa.
Rajojen periaatteet ovat tärkeitä liike-elämässä -
niin ilmapiirin kuin tulosten vuoksi. Lopulta päätin kirjoittaa tästä kirjan.
Mitä tarkoittaa termisi "naurettavasti johdossa"?
―Se lähti keskustelusta erään toimitusjohtajan kanssa.
Hän kertoi asioista yrityksessään. Kysyin: "Miksi näin?"
He olivat palkanneet erään miehen. Kysyin: "Miksi teitte niin?"
Lopulta hän sanoi: "Kaipa minä vain olen naurettavasti johdossa."
Hän ymmärsi asian.
Jos sinulla on kotona liuta lapsia lähdössä kouluun, olet johtaja.
Sinun pitää siirtää heidät paikasta toiseen.
Samoin liike-elämässä tarkoitus on siirtää ryhmä ihmisiä paikasta toiseen.
Tehdäksesi sen sinun on ymmärrettävä, -
että olet naurettavasti johdossa.
On tärkeää ymmärtää, että tulokset joko luodaan tai sallitaan.
Selitä tarkemmin. Miksi jotkut menestyvät ja toiset eivät?
Siinäpä kysymys.
Vanhemmuus ja yhtiön johtaminen ovat samaa sukua, eikö?
On näkemys tulevaisuudesta, tavoitteet.
On toimintasuunnitelma ja laitat ihmiset vastuuseen teoistaan.
Ja sitten jotkut saavat tuloksia ja toiset eivät.
Tuloksia saavat ihmiset johtavat ymmärrettävällä tavalla.
Kirja käsittelee neurotiedettä.
Aivot on suunniteltu siten, että tavoitteisiin päästään -
tietyillä olemassa olevilla aineksilla.
Olipa kyse sitten työntekijöistä, kirkosta tai perheestä, -
jos johtamistapa ei ole ymmärrettävä, saadaan ADD-ihmisiä.
Miten se sitten onnistuu? Ihmisethän ovat erilaisia, -
niin perheessä kuin työpaikallakin. Omat lapsenikin ovat kaikki erilaisia.
Kuinka esitän suunnitelman niin moninaiselle joukolle?
Se johtajia hämmentääkin. Yhdessä asiassa kaikki ovat samanlaisia.
Jotta voisimme saavuttaa tavoitteen, päästä jostakin pisteestä toiseen, -
vaikkapa ajaa auton kauppaan, aivojen täytyy tehdä kolme asiaa: -
Keskittyä olennaiseen eli oikealla kaistalla olemiseen.
Sulkea pois kaikki muu. Samalla ei siis voi katsoa videoita.
Ylläpitää työmuistia, jotta pysyy liikenteen mukana.
Jos tupsahtaisit aikakoneesta, et muistaisi, mitä olit tekemässä.
Johditpa sitten perhettä, tiimiä tai yritystä, -
kaikkien täytyy tietää, mikä on olennaista, ja sulkea muut asiat pois.
Muista, että jos kaikki on tärkeää, mikään ei ole tärkeää.
Erota olennainen epäolennaisesta ja pidä tärkeät asiat esillä jatkuvasti.
Kun Steve Jobs palasi Applelle, -
yritys oli konkurssin partaalla. Pari nörttiä teki siitä kultin.
Macintoshista oli 30 eri versiota.
Jobs totesi sen olevan hullua. Kukaan ei tiennyt, minkä niistä ostaisi.
Jobs piirsi laatikon ja jakoi sen neljään osaan.
Ylös tulivat sanat "henkilökohtainen" ja "ammattimainen", -
sivuille "työpöytä" ja "kannettava".
Tehtiin neljä tietokonetta. Näin toimitaan Applella vieläkin.
Näin hyvät johtajat toimivat, -
olipa kyse lasten saamisesta kouluun tai suuren yrityksen johtamisesta.
Aivot toimivat tietyllä tavalla.
Liian monen asian pitäminen tärkeänä sekoittaa ihmiset.
Puhut myös yhtenäisyyden luomisesta yhteisöihin. Kuinka se tehdään?
Parilla tavalla. Tarkoitus yhdistää. Ilman visiota ihmiset tuhoutuvat, eikö?
Toinen osa tulee tunnelmasta, jonka joku luo.
Ihmisten motivoimisessa raivoamalla on eräs kiinnostava ilmiö.
Meillä on tavallaan kahdet aivot.
Toisissa aivoissa on kaikki hyvä. Ongelmanratkaisu, luovuus jne.
Uhattuna tuo aivotoiminta loppuu, ja puolustusmekanismi nousee esiin.
Kun vihaisena huutaa jollekulle tai uhkailee tätä huonon pomon tavoin, -
tämän aivotoiminta loppuu, eikä hän kykene suoriutumaan tehtävästä.
Ihminen joko taistelee tai pakenee.
Hän joko alkaa etsiä uutta työtä tai ainakin siirtyy henkisesti kauas.
Tiedäthän: ihminen nyökkäilee, mutta ketään ei ole kotona.
Uhkailemalla ei saada tuloksia kuin korkeintaan hetkellisesti.
Etenkään lasten kanssa. ―Tässä kirjassa on paljon asiaa.
"Rajoja johtajille" kannattaa kaikkien lukea.
Siitä on apua niin perheen parissa, liike-elämässä kuin seurakunnassakin.
―Lähetä se pomollesi! ―Kiitos, kun tulit vieraaksemme.
Seuraavaksi teidän kysymyksiänne. Room. 12:20: -
"Jos vihamiehelläsi on nälkä, ruoki häntä, sillä näin tehden sinä kokoat -
tulisia hiiliä hänen päänsä päälle". Mitä tämä tarkoittaa?
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Ystävä oli pelastanut sodassa hänen henkensä, -
joten Ivan oli tehnyt hänestä muotokuvan.
Kaatuneen ystävän isä oli suurtilan omistaja.
Hän halusi maksaa muotokuvasta, mutta Ivan kieltäytyi.
Suurtilan omistajan poika oli antanut henkensä Ivanin puolesta.
Kun suurtilan omistaja kuoli, hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei ollut kiinnostunut kuvasta, -
mutta meklari ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu meni hänelle.
Kaikki odottivat kaupanteon viimein pääsevän vauhtiin, -
mutta huutokauppa olikin ohi.
Se, joka saa pojan, saa kaiken, sanoi meklari.
Testamenttiin oli kirjattu, -
että pojan muotokuvan ostaja saa koko omaisuuden.
Jumalalla ei ole suurempaa lahjaa kuin Poikansa Jeesus Kristus.
Kun saat Hänet, saat kaiken.
Jos haluat tietää, kuinka saat Hänet elämääsi, soita meille.
Monet ovat lähettäneet kysymyksiä.
Room. 12:20: "Jos vihamiehelläsi on nälkä, ruoki häntä, -
sillä näin tehden sinä kokoat tulisia hiiliä hänen päänsä päälle".
Mitä tämä tarkoittaa? ―Ei sitä, että poltat hänen päänsä.
Sen merkitys liittyy alkeelliseen kulttuuriin.
Oli huolimattomuutta antaa tulen sammua tulisijasta.
Silloin piti lainata hiiliä muilta ja kantaa ne sellaisessa jutussa.
Tulisten hiilien kokoaminen tarkoittaa toisen saattamista häpeään.
Tarkoitus ei ole haluta polttaa kenenkään aivoja.
Setäni sanoi aina, että "se polttaa hänen aivonsa ulos". Ei näin.
Susan: "16-vuotias tyttäreni tekstailee ystävilleen toisissa osavaltioissa.
He eivät ole koskaan tavanneet.
Se ole turvallista, hehän voivat tekeytyä joksikin muuksi.
Tyttö väittää, etteivät ystävät huijaisi häntä.
Mitä jos he saavat asuinpaikkamme selville?
Pitäisikö tytön puhelin ottaa pois?
Tyttäret... Minullakin on kaksi.
Tytöille tulee kapinallinen kausi 16-vuotiaina.
He luulevat tietävänsä kaiken eivätkä tottele.
Myöhemmin tilanne korjaantuu kyllä.
Mitä tein tyttäreni kanssa, kun hän halusi tehdä jotain sopimatonta?
Käskin kysyä Jeesuksen mielipidettä.
En tiedä onko sinun tyttäresi niin pitkällä hengellisessä elämässä.
Minun tyttäreni tuli pian sanomaan, että Jeesus kielsi tekemästä sitä.
En siis pakottanut omaa tahtoani läpi.
Jos otat puhelimen pois, hän suuttuu, alkaa karkailla -
ja lainaa naapurin puhelinta ja tietokonetta.
Tuo on vaarallista, etkä voi sallia sitä, mutta sinun täytyy...
Rukoile hänen kanssaan.
Sinun pitää saada lapsesi yhteyteen Herran kanssa.
Sitten he tappelevat Herraa vastaan eivätkä voi voittaa.
Kysy heiltä: "Mitä Jumala haluaa?" He tajuavat vastauksen itsekin.
Olemme tässä ohjelmassa tehneet monta juttua ihmisistä, -
jotka ovat joutuneet vaikeuksiin näiden asioiden takia. Katsokaa niitä.
―Ei 16-vuotias tyttö sellaisia kuuntele.
Minunhan se pitäisi tietää. Kasvatamme lapsemme luottamaan.
―Näitkö sen mainoksen? "Ei kaikki netissä ole totta".
"Kyllä on. Menen treffeille kuuluisan ranskalaisen mallin kanssa."
Sitten paikalle tulee tämä korsto ja sanoo "Bon jour".
Mies sanoi sen internetissä, joten sen piti olla totta.
Jenny: "Raamattu sanoo selvästi, että sianliha ja äyriäiset ovat iljetys, -
mutta monet kristityt eivät ymmärrä tätä. Jumala ei muuta mieltään.
Mitä mieltä Pat on tästä?"
Muistatko Pietarin näyn? Jumala sanoi hänelle: -
"Minkä Jumala on puhdistanut, sitä älä sinä sano epäpyhäksi".
Jeesus teki kaikki ruuat hyviksi. Hän sanoi, että se saastuttaa, -
mikä menee sydämeen, eikä se, mikä menee vatsaan.
Sianlihassa oli se vika, että siitä sai trikinelloosi-taudin.
Silloin syötiin eri tavalla.
Äyriäiset ovat täynnä saasteita.
Nehän lojuvat meren pohjalla, jonne jätteet päätyvät.
Niiden syöminen käsittelemättöminä kuten heprealaisessa kulttuurissa, -
oli vaarallista terveydelle. Säännöissä oli siis järkeä.
Me kuitenkin olemme vapaita ruokavaliosäännöksistä.
Jumala ei tuomitse sinua osterin syömisestä.
Kelly Jane kysyy: "Ovatko unelmat pelkästään itsekkäitä haluja -
vai ovatko ne Jumalan meihin asettamia?"
Molempia. Jumala antaa meille unelmia, unia ja näkyjä, -
mutta jos syöt liikaa illallisella, näet painajaisia.
Liian monta tacoa, ja olet pulassa.
Jumala kuitenkin puhuu unien kautta.
Näissä asioissa täytyy olla varovainen.
Kaikki näyt pitää tarkistaa.
Lopetamme psalmin 19:15 sanoihin.
"Kelvatkoot sinulle minun suuni sanat -
ja minun sydämeni ajatukset sinun edessäsi, -
Herra, minun kallioni ja lunastajani."
Nähdään seuraavassa jaksossa, jos Herra suo. Näkemiin.
Kaikki polvistuvat ja tunnustavat Jeesuksen Herraksi.
Soita meille ja löydä todellinen vapaus.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Elina Parker